
[bookmark: _Hlk130817166][bookmark: _Hlk149168240]Vilniaus miesto savivaldybei nuosavybės teise  
priklausančių ar kitu teisėtu pagrindu valdomų 
negyvenamųjų pastatų, statinių ir patalpų bei 
kito ilgalaikio materialiojo turto, suteikto 
Vilniaus miesto savivaldybės administracijos 
seniūnijoms bendruomenių veiklai vykdyti, 
naudojimo tvarkos aprašo 
1 priedas

(Bendradarbiavimo, skatinant bendruomenės veiklą, sutarties forma)

BENDRADARBIAVIMO, SKATINANT BENDRUOMENĖS VEIKLĄ, SUTARTIS  

20__ m. ____________ ___ d. Nr. ______ 
Vilnius

Vilniaus miesto savivaldybės administracija (toliau – Savivaldybės administracija), juridinio asmens kodas 188710061, kurios buveinė yra Konstitucijos pr. 3, Vilniuje, atstovaujama Savivaldybės administracijos _______________ seniūno ________________, veikiančio pagal Savivaldybės administracijos direktoriaus _____ m. ______________ įsakymą Nr. ____  „Dėl nekilnojamojo turto ____________ skyrimo ______________ seniūnijai “, 
ir _________________ (toliau – Bendruomenė), juridinio asmens kodas __________, kurio buveinė yra ____________________, atstovaujama _______________, veikiančio pagal _____________ įstatus (toliau kiekviena atskirai vadinama Šalimi, o abi šalys kartu – Šalimis), sudarė šią Bendradarbiavimo, skatinant bendruomenės veiklą, sutartį (toliau – Sutartis).

I. SUTARTIES OBJEKTAS

1. Šia Sutartimi Šalys susitaria bendradarbiauti, skatindamos Bendruomenės narių pilietinį aktyvumą, stiprindamos Bendruomenės organizuotumą ir tenkindamos Bendruomenės visuomeninius bei kultūrinius poreikius.
2. Šalys siekia telkti asmenis, gyvenančius, dirbančius ar kitaip susijusius su Savivaldybės administracijos _______________________seniūnija (toliau – Seniūnija). 
3. [bookmark: _Hlk42089800][bookmark: _Hlk149160166]Organizuodama gyventojų veiklą Bendruomenė skatina Bendruomenės narių pilietinį aktyvumą, stiprina organizuotumą, bendradarbiauja su Seniūnija ir tenkina Bendruomenės visuomeninius bei kultūrinius poreikius pagal Bendruomenės įstatuose nustatytus tikslus.
4. [bookmark: _Hlk149159814]Savivaldybės administracija, veikdama per Seniūniją, neatlygintinai leidžia Bendruomenei organizuoti veiklą Savivaldybės administracijai nuosavybės teise priklausančiose ar kitu teisėtu pagrindu valdomose patalpose šioje Sutartyje nustatyta tvarka ir sąlygomis, laikantis Vilniaus miesto savivaldybės tarybos 2026 m. ________ sprendimu Nr. 1-_____ patvirtinto Vilniaus miesto savivaldybei nuosavybės teise priklausančių ar kitu teisėtu pagrindu valdomų negyvenamųjų pastatų, statinių ir patalpų bei kito ilgalaikio materialiojo turto, suteikto Vilniaus miesto savivaldybės administracijos seniūnijoms bendruomenių veiklai vykdyti, naudojimo tvarkos aprašo (toliau – Turto naudojimo tvarkos aprašas).

II. PASLAUGŲ TEIKIMO ORGANIZAVIMO TVARKA

5. [bookmark: _Hlk149160870][bookmark: _Hlk149161989]Šalys susitaria, kad Sutartyje numatytoms veikloms organizuoti Seniūnija sudaro sąlygas Bendruomenei vykdyti bendruomeninę veiklą pastate adresu ______________, unikalus Nr. __________, esančiose patalpose, patalpų plane pažymėtose indeksais ____________ (toliau – Patalpos).
6. Šalys ne vėliau kaip prieš 5 darbo dienas iki numatomų veiklų vykdymo pradžios suderina planuojamų veiklų laiką. Suderintas veiklų laikas įtraukiamas į seniūno tvirtinamą Turto naudojimo grafiką.
7. [bookmark: _Hlk149162296]Seniūnija viešina Turto naudojimo grafiką Savivaldybės interneto svetainėje www.vilnius.lt.
8. Viešinant vykdomas veiklas ar nurodant bet kokią kitą su veiklų vykdymu susijusią informaciją, turi būti laikomasi Lietuvos Respublikos teisės aktų, numatančių asmens duomenų apsaugą, reikalavimų.
9. Šalys paskiria savo atstovus, atsakingus už Sutarties vykdymo koordinavimą: Seniūnijos atstovas – _________________________;
Bendruomenės atstovas – _________________________.
10. Bendruomenės atstovas užtikrina, kad Bendruomenės vykdomos visuomeninės ir kultūrinės veiklos patalpose turi būti skirtos Bendruomenės viešiesiems poreikiams tenkinti ir neatlygintinos.

III. ŠALIŲ ĮSIPAREIGOJIMAI

[bookmark: _Hlk149162980]11. Šia Sutartimi Bendruomenė įsipareigoja: 
11.1. Sutarties galiojimo metu organizuoti Bendruomenės veiklą, skatinant Bendruomenės narių pilietinį aktyvumą, stiprinant organizuotumą ir tenkinant svarbiausius Bendruomenės visuomeninius ir kultūrinius poreikius;
[bookmark: _Hlk149164755][bookmark: _Hlk149163370]11.2. patalpas naudoti pagal paskirtį ir tik Sutartyje numatytoms neatlygintinoms veikloms (švietimui, kultūrai, sportui, sveikatinimui ar kt.) vykdyti;
11.3. patalpose nevykdyti komercinės, pelno siekiančios veiklos, nenaudoti Patalpų tiesioginiam ar netiesioginiam pajamų gavimui, įskaitant, bet neapsiribojant, mokamų renginių, paslaugų ar prekybos organizavimu;
11.4. užtikrinti, kad patalpose nebūtų vykdoma politinė agitacija, politinių partijų ar kandidatų reklama, išskyrus atvejus, kai bendruomenės iniciatyva organizuojami atviri susitikimai su kandidatais ar politinių partijų atstovais, kuriuose visiems dalyviams sudaromos vienodos sąlygos;
11.5. pasinaudojus patalpomis jos turi būti paliekamos tvarkingos ir švarios;
11.6. laikytis gaisrinės saugos, aplinkos apsaugos, renginių organizavimo viešose vietose bei kitų teisės aktų nustatytų reikalavimų, taikomų naudojantis tiek patalpomis, tiek prie jų priskirtomis lauko erdvėmis (jei priskirta);
11.7. užtikrinti, kad patalpose nebus organizuojamos veiklos, kurių metu:
11.7.1. keliama grėsmė žmonių sveikatai, garbei ir orumui, viešajai tvarkai;
11.7.2. bet kokiomis formomis, metodais ir būdais išreiškiama nepagarba tautiniams Lietuvos valstybės simboliams;
11.7.3. bet kokiomis formomis, metodais ir būdais populiarinamas smurtas, prievarta, neapykanta;
11.7.4. bet kokiomis formomis, metodais ir būdais pažeidžiama Lietuvos Respublikos Konstitucija, kiti įstatymai ir  teisės aktai;
11.8. savarankiškai, savomis lėšomis pasirūpinti sanitarinėmis, buities, kanceliarinėmis ir kt. priemonėmis, organizuojant suderintas veiklas; 
11.9. užtikrinti, kad patalpose nebūtų vartojami alkoholiniai gėrimai, psichotropinės ir narkotinės medžiagos;
11.10. tinkamai ir sąžiningai vykdyti Sutartį;
11.11. bendradarbiauti su Seniūnija ir teikti informaciją, kurios kita Šalis gali pagrįstai reikalauti tam, kad būtų galima tinkamai vykdyti Sutartį;
11.12. atsižvelgti į Seniūnijos raštu pateiktas pastabas, susijusias su veiklų vykdymu;
11.13. saugoti patalpų raktus ir apsaugos sistemų (signalizacijos) kodus bei neperduoti jų tretiesiems asmenims. Praradus raktus ar paaiškėjus, kad kodai galėjo tapti žinomi tretiesiems asmenims, Bendruomenė privalo nedelsdama informuoti Seniūniją ir atlyginti visas su užraktų ar apsaugos sistemų keitimu susijusias išlaidas;
11.14. atsakyti už patalpose esančio inventoriaus, įrangos ir baldų saugumą jų naudojimo metu ir atlyginti dėl jos kaltės padarytą žalą;
11.15. patalpomis naudotis tik Sutartyje ir Turto naudojimo grafike nustatytu laiku, neviršijant naudojimosi laikotarpio nuo 8.00 val. iki 22.00 val., jeigu su Seniūnija raštu nesusitarta kitaip.
[bookmark: _Hlk149163690]12. Bendruomenė turi teisę:
12.1. reikalauti, kad būtų sudarytos galimybės naudotis suteiktomis patalpomis grafike numatytu metu;
12.2. reikalauti, kad numatytu metu nebūtų trukdomas veiklų vykdymas, būtų užtikrintas laisvas patekimas į patalpas ir iš jų;
12.3. Sutartyje numatyta tvarka ir formomis viešinti vykdomas veiklas;
12.4. savomis lėšomis pritaikyti patalpas veikloms, gerinti patalpų, inžinerinių įrenginių būklę raštu suderinus su Seniūnija; 
12.5. savomis lėšomis organizuoti patalpų ir teritorijos dekoravimą, puošybą suderinus su Seniūnija;
12.6. visos Bendruomenės investicijos į patalpas atliekamos Bendruomenės rizika ir lėšomis. Bendruomenės patirtos investicijų ir pagerinimų išlaidos nekompensuojamos.
12.7. naudotis patalpose esančiu inventoriumi ir baldais; 
12.8. bendruomenės svarbiausiems poreikiams tenkinti bendrai veiklai kviestis socialinius partnerius edukaciniams, ugdomiesiems, mokymo, užimtumo, sporto, kultūros, meno, kino, muzikiniams, kulinariniams, vaikų laisvalaikio, labdaros ir kitiems renginiams bendruomenei organizuoti;
12.9. suderinusi raštu su Seniūnija organizuoti veiklas lauko erdvėse prie patalpų/pastato, jei prie jų yra suformuotas pastatui priklausantis sklypas. 
13. Šia Sutartimi Seniūnija įsipareigoja:
13.1. nustatytu laiku leisti Bendruomenei naudotis  patalpomis;
13.2. veiklų vykdymo metu užtikrinti Bendruomenės atstovams laisvą patekimą į patalpas;
13.3. tinkamai ir sąžiningai vykdyti Sutartį;
[bookmark: _Hlk149164325]13.4. bendradarbiauti su Bendruomene ir teikti informaciją, kurios pastaroji gali pagrįstai reikalauti tam, kad būtų galima tinkamai vykdyti Sutartį;
14. Seniūnija turi teisę:
[bookmark: _Hlk149167468]14.1. netrukdydama veiklų vykdymui arba tuo metu, kai veiklos nėra vykdomos patikrinti, ar tinkamai naudojamos patalpos;
14.2. susitikimams su vietos gyventojais organizuoti, apskaitos prietaisų kontrolei, kitais nenumatytais atvejais nekliudomai patekti į Bendruomenei priskirtas patalpas prieš tai apie tai informavus Bendruomenės atstovą el. paštu prieš protingą terminą;
14.3. pastebėjus, kad patalpos neprižiūrimos, naudojamos ne pagal paskirtį ar nesilaikoma kitų šioje Sutartyje ir teisės aktuose nustatytų reikalavimų, reikalauti nedelsiant nutraukti neteisėtą veiklą;
14.4. informuoti Bendruomenę apie atvejus, jei Bendruomenė netinkamai vykdo veiklas ar kitaip pažeidžia Sutartyje numatytas veiklų vykdymo ar patalpų naudojimo sąlygas;
14.5. Turto naudojimo tvarkos aprašo nustatyta tvarka priimti sprendimą dėl Bendruomenės teisės naudotis Turtu sustabdymo ar panaikinimo.

IV. ŠALIŲ ATSAKOMYBĖ 

15. Bendruomenė atsako už tinkamą veiklų vykdymą patalpose ir atlygina Seniūnijai visus dėl jos kaltės kilusius tiesioginius nuostolius, susijusius su veiklų vykdymui suteiktų patalpų sugadinimu. Nuostoliai atlyginami pagal kitos Šalies pateiktus juos pagrindžiančius rašytinius dokumentus. Bendruomenė taip pat atsako už pagal šią Sutartį vykdomų veiklų saugumą.
16. Seniūnija atsako už tinkamą Sutartimi prisiimtų įsipareigojimų vykdymą ir atlygina Bendruomenei tiesioginius nuostolius, jei jie buvo patirti dėl Seniūnijos ar jos atstovų kaltės nevykdant sutartinių įsipareigojimų. Nuostoliai atlyginami pagal Bendruomenės pateiktus juos pagrindžiančius rašytinius dokumentus.

V. KONFIDENCIALUMO ĮSIPAREIGOJIMAI

17. Asmens duomenys, gauti pagal šią Sutartį, tvarkomi vadovaujantis Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
18. Kiekviena iš Šalių turi teisę tvarkyti asmens duomenis tik ta apimtimi, kiek tai yra būtina siekiant tinkamai įvykdyti šioje Sutartyje nustatytus įsipareigojimus. Šalys neturi teisės tvarkyti asmens duomenų jokiais kitais tikslais, nei numatyta šioje Sutartyje.
19. Šalys įsipareigoja gavę viena kitos prašymą, suteikti kitai Šaliai reikiamą informaciją, susijusią su šios Sutarties pagrindu tvarkomų asmens duomenų tvarkymu pagal šios Sutarties ir teisės aktų reikalavimus, jei tokios informacijos reikia kitos Šalies vykdomoms tvarkymo operacijoms užtikrinti.

VI. BAIGIAMOSIOS NUOSTATOS

20. Ši Sutartis įsigalioja jos pasirašymo dieną ir galioja ___ metus nuo pasirašymo dienos. Bendruomenei laikantis Sutarties sąlygų, Sutartis gali būti pratęsta papildomam 24 mėnesių laikotarpiui Bendruomenei pateikus prašymą ne vėliau kaip prieš 10 darbo dienų iki Sutarties pabaigos.
[bookmark: _Hlk149166164]21. Šalys, vykdydamos šią Sutartį, vadovaujasi Lietuvos Respublikos teisės aktais.
22. Sutartis gali būti nutraukiama Šalių susitarimu. Šalis gali nutraukti Sutartį vienašališkai apie tai raštu pranešusi kitai Šaliai ne vėliau kaip prieš 30 kalendorinių dienų iki numatomo Sutarties nutraukimo dienos. Sutartis gali būti nutraukta nesilaikant šiame punkte nustatyto termino, jeigu Bendruomenė pažeidžia Turto naudojimo tvarkos aprašo ar šios Sutarties nuostatas arba pasikeičia Lietuvos Respublikos teisės aktai.
23. Visi su Sutartimi susiję ginčai sprendžiami derybų keliu. Nesusitarus, ginčai sprendžiami Lietuvos Respublikos įstatymų nustatyta tvarka.
24. Sutartis sudaryta 2 (dviem) egzemplioriais, turinčiais vienodą teisinę galią, po vieną egzempliorių kiekvienai Šaliai, išskyrus, kai Sutartis pasirašoma elektroniniais Šalių atstovų parašais – tokiu atveju sudaromas 1 (vienas) Sutarties egzempliorius.
PRIEDAI. (Patalpų planas(-ai)).

VII. ŠALIŲ REKVIZITAI 

	
	Vilniaus miesto savivaldybės administracijos
__________ seniūnija
	Bendruomenė

	
	
	Juridinio asmens pavadinimas:      

	
	Adresas: 
	Juridinio asmens adresas:      

	
	Kodas: 
	Juridinio asmens kodas:      

	
	Tel. 
	Tel.      

	
	El. p. 


_________________________
A. V.
(vardas ir pavardė)
	 El. p.      


_________________________
A. V.
(vardas ir pavardė)


______________________
